
Ministru kabineta rīkojums Nr. 864
Rīgā 2025. gada 16. decembrī (prot. Nr. 52 50. §)
Par valsts nekustamā īpašuma Lāčplēša ielā 25, Rīgā, ieguldīšanu valsts sabiedrības ar ierobežotu atbildību "Jaunais Rīgas teātris" pamatkapitālā
· 1. Saskaņā ar Publiskas personas mantas atsavināšanas likuma 40. pantu atļaut Kultūras ministrijai ieguldīt valsts sabiedrības ar ierobežotu atbildību "Jaunais Rīgas teātris" pamatkapitālā kā mantisko ieguldījumu Finanšu ministrijas valdījumā esošo valsts nekustamo īpašumu (nekustamā īpašuma kadastra Nr. 0100 022 0070) – zemes vienību (zemes vienības kadastra apzīmējums 0100 022 0070) 0,2837 ha platībā un būvi (būves kadastra apzīmējums 0100 022 0070 001) "Jaunā Rīgas teātra ēku komplekss" – Lāčplēša ielā 25, Rīgā, kas ierakstīts zemesgrāmatā uz valsts vārda Finanšu ministrijas personā, kopā ar inženierbūvēm (bruģētu laukumu un žogu) un nekustamā īpašuma kustamiem piederumiem (blakus lietām), tai skaitā atdalāmo tehnoloģisko aprīkojumu (kopējā valsts mantiskā ieguldījuma vērtība ir 44 000 000 euro).
· 2. Valsts sabiedrībai ar ierobežotu atbildību "Jaunais Rīgas teātris", nostiprinot zemesgrāmatā īpašuma tiesības uz šā rīkojuma 1. punktā minēto nekustamo īpašumu, ierakstīt atzīmi par aizliegumu atsavināt nekustamo īpašumu vai tā daļu.
· 3. Valsts sabiedrībai ar ierobežotu atbildību "Jaunais Rīgas teātris" aizliegts apgrūtināt šā rīkojuma 1. punktā minēto nekustamo īpašumu ar hipotēku bez valsts kapitāla daļu turētāja piekrišanas.
· 4. Kultūras ministrijai kā valsts sabiedrības ar ierobežotu atbildību "Jaunais Rīgas teātris" kapitāla daļu turētājai nodrošināt, ka šā rīkojuma 1. punktā minētais nekustamais īpašums tiek atgūts valsts īpašumā, attiecīgi samazinot kapitālsabiedrības pamatkapitālu, ja tas vairs netiek izmantots kapitālsabiedrībai deleģēto uzdevumu izpildei, un nodots Kultūras ministrijas valdījumā bez atlīdzības.
· 5. Valsts sabiedrība ar ierobežotu atbildību "Jaunais Rīgas teātris" līdz ar nekustamā īpašuma pārņemšanu pārņem šādas valsts akciju sabiedrības "Valsts nekustamie īpašumi" uzņemtās saistības:
· 5.1. 2020. gada 16. janvāra līgumā Nr. 4.2.1.2/18/I/050 "Par projekta "Energoefektivitātes paaugstināšana ēkā Lāčplēša ielā 25, Rīgā" (projekta Nr. 4.2.1.2/18/I/050) īstenošanu darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" pirmās projektu iesniegumu atlases kārtas ietvaros" un apņemas parakstīt grozījumus, kas paredz, ka pēcuzraudzības periodā par finansējuma saņēmēju kļūst valsts sabiedrība ar ierobežotu atbildību "Jaunais Rīgas teātris", un tā nodrošinās finansējuma saņēmējam noteiktos pienākumus projekta pēcuzraudzības ietvaros;
· 5.2. 2020. gada 11. maija līgumā "Par projekta "Jaunā Rīgas teātra ēku Lāčplēša ielā 25, Rīgā, pārbūve un restaurācija" īstenošanu" noteiktās saistības veikto būvdarbu garantijas periodā un garantijas saistības par atklāto garantijas defektu novēršanas darbiem.

